# **NACIONALNI PROGRAM ŠPORTA**

# **V REPUBLIKI SLOVENIJI ZA OBDOBJE 2024 – 2033**

**Slovenija, država športa**

KAZALO VSEBINE

[1. PREAMBULA 4](#_Toc172730475)

[2. VIZIJA 6](#_Toc172730476)

[3. UKREPI PO PODROČJIH V SKLADU S STRUKTURO IZ 8. ČLENA ZŠPO-1 6](#_Toc172730477)

[3.1. ŠPORTNI PROGRAMI 7](#_Toc172730478)

[3.1.1. Prostočasna športna vzgoja otrok in mladine 7](#_Toc172730479)

[3.1.2. Športna vzgoja otrok in mladine s posebnimi potrebami 8](#_Toc172730480)

[3.1.3. Obštudijska športna dejavnost 9](#_Toc172730481)

[3.1.4. Športna vzgoja otrok in mladine, usmerjenih v kakovostni in vrhunski šport 9](#_Toc172730482)

[3.1.5. Kakovostni šport 10](#_Toc172730483)

[3.1.6. Vrhunski šport 11](#_Toc172730484)

[3.1.7. Šport invalidov 11](#_Toc172730485)

[3.1.8. Športna rekreacija 12](#_Toc172730486)

[3.1.9. Šport starejših 13](#_Toc172730487)

[3.2. ŠPORTNI OBJEKTI IN POVRŠINE ZA ŠPORT V NARAVI 14](#_Toc172730488)

[3.3. RAZVOJNE, STROKOVNE IN RAZISKOVALNE DEJAVNOSTI V ŠPORTU 14](#_Toc172730489)

[1.3.1 Šport v vzgojno-izobraževalnem sistemu 15](#_Toc172730490)

[1.3.2 Izobraževanje, usposabljanje in izpopolnjevanje strokovnih kadrov v športu 15](#_Toc172730491)

[1.3.3 Statusne pravice športnikov, trenerjev in strokovna podpora programov 16](#_Toc172730492)

[1.3.4 Založništvo v športu 18](#_Toc172730493)

[1.3.5 Znanstveno-raziskovalna dejavnost v športu 18](#_Toc172730494)

[1.3.6 Informacijsko-komunikacijska tehnologija na področju športa 19](#_Toc172730495)

[3.4. ORGANIZIRANOST V ŠPORTU 19](#_Toc172730496)

[3.4.1. Delovanje izvajalcev športnih programov 19](#_Toc172730497)

[3.4.2. Prostovoljstvo v športu 20](#_Toc172730498)

[3.5. ŠPORTNE PRIREDITVE IN PROMOCIJA ŠPORTA 21](#_Toc172730499)

[3.5.1. Športne prireditve 21](#_Toc172730500)

[3.5.2. Športni turizem 21](#_Toc172730501)

[3.5.3. Javno obveščanje in promocija športa 22](#_Toc172730502)

[3.5.4. Športna dediščina in nacionalni muzej športa 22](#_Toc172730503)

[3.6. DRUŽBENA IN OKOLJSKA ODGOVORNOST V ŠPORTU 22](#_Toc172730504)

[3.6.1. Športno obnašanje 22](#_Toc172730505)

[3.6.2. Preprečevanje dopinga v športu 23](#_Toc172730506)

[3.6.3. Preprečevanje prirejanja športnih rezultatov 24](#_Toc172730507)

[3.6.4. Varovanje pravic športnikov in strokovnih delavcev v športu 24](#_Toc172730508)

[3.6.5. Zagotavljanje enakih možnosti v športu 25](#_Toc172730509)

[3.6.6. Reševanje sporov v športu 25](#_Toc172730510)

[3.6.7. Trajnostni razvoj športa 25](#_Toc172730511)

[3.7. EVROPSKA IN MEDNARODNA RAZSEŽNOST ŠPORTA 25](#_Toc172730512)

[3.8. PODPORNI MEHANIZMI V ŠPORTU 26](#_Toc172730513)

[4. FINANCIRANJE 27](#_Toc172730514)

[4.1. Vzpostavitev satelitskega računa za šport 28](#_Toc172730515)

## PREAMBULA

Nacionalni program športa v Republiki Sloveniji (v nadaljevanju: NPŠ) je strateški dokument razvojnega načrtovanja športne politike. Sprejema se za obdobje desetih let. Vsebina NPŠ je opredeljena v Zakonu o športu (v nadaljevanju: ZŠpo-1) in med drugim določa javni interes na področju športa ter cilje in prednostne naloge športne politike. V NPŠ se za izvajanje javnega interesa v športu določijo naloge nacionalnega in lokalnega pomena. Te so namenjene zagotavljanju pogojev, da se prebivalci Republike Slovenije več in bolj kakovostno ukvarjajo s športom in gibalnimi dejavnostmi za ohranjanje zdravja.

V NPŠ se opredelijo ukrepi in določijo kazalniki, po katerih se meri njegovo uresničevanje. NPŠ določa strateške, finančne, kadrovske in organizacijske usmeritve, ki so potrebne za njegovo uresničitev.

Republika Slovenija prepoznava šport kot zelo pomembno področje, ki ima za Slovenijo poseben pomen. Športna aktivnost državljank in državljanov, vrhunski dosežki in razvejana društvena dejavnost so del slovenske identitete in promotor Slovenije v svetu. Hkrati se šport prepleta s številnimi področji, kjer je sodelovanje v vzajemno korist.

Z letom 2024 je prenehal veljati Nacionalni program športa v Republiki Sloveniji za obdobje 2014-2023. Ministrstvo za gospodarstvo, turizem in šport (v nadaljevanju: MGTŠ) je takoj po prevzemu delovnega področja športa pristopilo k pripravi NPŠ-ja, ki je eden od pomembnih srednjeročnih strateških dokumentov države. Pravočasno sprejetje NPŠ-ja je tudi podlaga za izvedbo razpisa Letnega programa športa na državni in lokalni ravni ter drugih oblik podpore slovenskemu športu. Letni program športa je eden od stebrov financiranja slovenskega športa. Preko tega razpisa Republika Slovenija vsako leto sofinancira javni interes v športu. S tem MGTŠ želi prispevati k večji, hitrejši in bolj učinkoviti podpori za slovenski šport.

NPŠ sprejme Državni zbor Republike Slovenije na predlog Vlade Republike Slovenije. Predlog NPŠ predloži Vladi Republike Slovenije ministrstvo, pristojno za šport, skupaj z mnenjem Strokovnega sveta Republike Slovenije za šport in soglasjem OKS-ZŠZ.

MGTŠ je za pripravo analize preteklega Nacionalnega programa športa v Republiki Sloveniji za obdobje 2014–2023 in za pripravo strokovnih izhodišč sodelovalo s Fakulteto za šport Univerze v Ljubljani. Osnutek novega NPŠ so pred javno obravnavo dopolnili ključni deležniki s področja vrhunskega športa, športa za vse in sistemske podpore športu. MGTŠ se je s strokovnjaki posvetovalo tudi o drugih področjih, ki so pomembna za razvoj slovenskega športa v prihodnje.

**Povzetek usmeritev Nacionalnega programa športa v Republiki Sloveniji za obdobje od 2024 do 2033.**

Povzetek je razdeljen na 6 ciljnih področij, ki vsebujejo 23 podciljev z osnovnim ukrepom za dosego teh ciljev. Ciljna področja:

1. Splošno.
2. Infrastruktura, športni objekti in površine za šport v naravi.
3. Prostočasna športna vzgoja otrok in mladine, športna vzgoja otrok in mladine s posebnimi potrebami, obštudijska športna dejavnost.
4. Tekmovalne oblike športa (vrhunski in kakovostni šport ter športna vzgoja otrok in mladine, usmerjenih v kakovostni in vrhunski šport.
5. Šport za vse (šport invalidov, športna rekreacija, šport starejših).
6. Podporni mehanizmi v športu.

|  |
| --- |
| Povzetek usmeritev Nacionalnega programa športa v Republiki Sloveniji za obdobje od 2024 do 2033 |
| Št. | **Cilj** | **Ukrep** |
| **I.** | **Splošno** |
| 1 | Zagotoviti dostopnost do športa vsem prebivalcem Slovenije | Vsakemu posamezniku bomo zagotovili možnosti za dejavno sodelovanje v športu v varnem in zdravem okolju. |
| 2 | Povečati število redno športno in telesno dejavnih prebivalcev, s poudarkom na vključenost v strokovno vodene športne programe | Pomembni so strokovno vodeni programi za vse generacije. Otrokom, mladostnikom in študentom bomo preko kakovostnega pouka športa v šolskem sistemu in z zagotovljenim zunajšolskim športnim udejstvovanjem privzgojili gibanje in veselje do športa. Poseben poudarek bomo dali spodbujanju vključenosti v šport posebnim skupinam.  |
| 3 | Zagotoviti optimalne pogoje za razvoj kadrov v športu  | Povečati dostopnost slovenskega športa preko dostopnih izobraževanj in usposabljanj. |
| 4 | Zagotoviti športu optimalen položaj med družbenimi dejavnostmi | Izvesti analizo ukrepov med družbenimi dejavnosti in izenačiti status športa z njimi. |
| 5 | Izboljšati pogoje za ustrezno izvajanje programov športa | Izboljšanje temeljnih pogojev za izvajanje programov športa (finančni, kadrovski, infrastrukturni, podporni). + 5 % letno in povečanje zbrane koncesijske dajatve. |
| 6 | Vzpostaviti krovne sistemske mehanizme spremljanja učinkov športa na družbo | Redno spremljanje stanja na področju gibalnih sposobnosti prebivalstva, razvoj inovativnih pristopov k spodbujanju ukvarjanja s športom, digitalizacija, razvoj sistema spremljanja gospodarskih učinkov športa. |
| **II.** | **Infrastruktura, športni objekti in površine za šport v naravi** |
| 7 | Sodobna, energetsko varčna in učinkovito izrabljena infrastruktura, ki bo dostopna vsem  | Investicije v javno infrastrukturo ter povečati njeno dostopnost. |
| **III.** | **Prostočasna športna vzgoja otrok in mladine, športna vzgoja otrok in mladine s posebnimi potrebami, obštudijska športna dejavnost** |
| 8 | Povečanje obsega, kakovost programov in množičnost | Zagotovitev ustreznih infrastrukturnih, kadrovskih in finančnih pogojev. |
| 9 | Uvedba športa v vse stopnje vzgoje in izobraževanja | Povečanje obsega športa v vseh sistemih vzgoje in izobraževanje v Sloveniji. |
| **IV.** | **Tekmovalne oblike športa (vrhunski in kakovostni šport ter športna vzgoja otrok in mladine, usmerjenih v kakovostni in vrhunski šport)** |
| 10 | Mednarodna konkurenčnost tekmovalnih oblik športa | Zagotovitev ustreznih pogojev za doseganje mednarodno konkurenčnih rezultatov športov na rednem programu Olimpijskih iger in preučitev meril konkurenčnosti. |
| 11 | Povečanje množičnost v kakovostnem športu | Zagotovitev pogojev za prehod iz kakovostnega v vrhunski šport. |
| 12 | Ustvarjanje pogojev za razvoj in doseganje mednarodno konkurenčnih rezultatov v absolutni konkurenci | Vzpostavitev ustreznih razvojnih možnosti in mednarodna primerljivost. |
| 13 | Sprejetje ukrepov za izboljšanje podpore programom tekmovalnega športa | Zagotoviti ustreznost in pravočasnost sredstev LPŠ.  |
| **V.** | **Šport za vse (šport invalidov, športna rekreacija, šport starejših)** |
| 14 | Šport kot povezovalec in gradnik zdravega načina življenja | Gibalno aktivnih je 10 % več populacije kot v prejšnjem obdobju. |
| 15 | Šport kot glasnik trajnosti | Zmanjšati stroške državljanov in zdravstvene blagajne s pomočjo športa, zagotoviti nove finančne vire. |
|   |
| Povečanje delovne storilnost, opravilnosti in zmanjšanje absentizma. |
| 16 | Šport kot medgeneracijski povezovalec in povezovalni dejavnik družbe | Doseganje pozitivnih vplivov na psihosocialni status populacije. |
| 17 | Vzpostavitev celovitih podpornih mehanizmov v športu za zagotavljanje organizacijske in strokovne podpore športu | Razvoj in implementacija celovitih podpornih mehanizmov v športu in standardov dobrega upravljanja z namenom zagotovitve ustrezne organizacijske in strokovne podpore za delovanje športnih društev, nacionalnih panožnih športnih zvez in športnih zvez.  |
| **VI.** | **Podporni mehanizmi v športu** |
| 18 | Spodbudno poslovno okolje za šport | Zagotavljanje spodbudnega poslovnega okolja za šport in stimulativnega okolja za opravljanje dela in delovanja v športu. |
| 19 | Celovita ureditev področja varnega športnega okolja (integritete)  | Smiselno povezovanje vseh deležnikov v učinkovit sistem in skrb za spoštovanje načel dobrega upravljanja športa.  |
| 20 | Okrepitev materialnih pogojev za delovanje slovenskega športa | Izvesti pogovore z vsemi resorji, ki vplivajo na šport ter vzpostaviti pogoje za sodelovanje v korist športa. |
|   |
|  Spodbujanje občin za ažurno sprejetje in izvajanje LPŠ na lokalni ravni. |
| 21 | Digitalizacija slovenskega športa in zmanjšanje administrativnega bremena | Vzpostavitev baze podatkov slovenskega športa, sprejetje ustreznih ukrepov in uvedba funkcionalnosti. |
| 22 | Promocija Slovenije preko vrhunskih športnih dogodkov | Ureditev sistema podpore organizaciji velikih mednarodnih športnih prireditev v Sloveniji. |
| 23 | Vključevanje v evropsko in mednarodno sodelovanje na področju športa | Šport je tudi pomemben del evropskega in mednarodnega okolja, zato bomo spodbujali vključevanje v bilateralno, evropsko in mednarodno sodelovanje, tako na ravni države kot civilno-športne sfere.  |
|  |

## VIZIJA

Ob koncu obdobja izvajanja NPŠ bo šport utrjen kot eden od dejavnikov izboljšanja telesnega zdravja, duševnega blagostanja, družbenega razvoja in nacionalne identitete, saj pomembno povezuje prebivalce Republike Slovenije ter v sinergiji z drugimi področji prepoznano in pomembno soustvarja pogoje za boljše življenje vseh.

## UKREPI PO PODROČJIH V SKLADU S STRUKTURO IZ 8. ČLENA ZŠPO-1[[1]](#footnote-2)

Skupen namen ukrepov je zagotavljanje možnosti za kakovostno športno udejstvovanje s povečanjem dostopnosti do športa za prebivalce Republike Slovenije, s konkurenčnostjo športnih organizacij in s kakovostjo športnih programov.

Ukrepi Nacionalnega programa športa 2024–2033 so predstavljeni po sedmih sklopih:

1. športni programi (vsebinska osnova športa),
2. investicije v športne objekte in površine za šport v naravi,
3. razvojne, strokovne in raziskovalne dejavnosti v športu,
4. organiziranost v športu,
5. športne prireditve in promocija športa,
6. družbena in okoljska odgovornost v športu,
7. podporni mehanizmi v športu.

Sklopi so razdeljeni na področja, na katerih so skladno z glavnimi cilji NPŠ opredeljeni strateški cilji teh področij. Na podlagi ciljev so zasnovani ukrepi. Za merjenje doseganja strateških ciljev pri posameznih področjih so predlagani kazalniki. Cilji in ukrepi izhajajo iz spoznanj analize preteklega NPŠ 2014-2023. Cilji in ukrepi bodo operacionalizirani in udejanjeni skozi različne dejavnosti in projekte, ki bodo opredeljeni v Izvedbenem načrtu Nacionalnega programa športa 2024–2033.

## ŠPORTNI PROGRAMI

### Prostočasna športna vzgoja otrok in mladine[[2]](#footnote-3)

|  |  |
| --- | --- |
| *Strateški cilji NPŠ 2024* | * *Povečati delež vsakodnevno športno dejavnih otrok in mladine za 10 %.*
* *Skupaj s kurikularnimi dejavnostmi zagotoviti vsaj eno uro zmerno do visoko intenzivne in kakovostno vodene športne vadbe dnevno za vse starostne skupine otrok in mladine.*
* *Zmanjšati osip otrok in mladih v obdobju od adolescence dalje, vključenih v športne programe za 50 %.*
* *Izboljšati telesno zmogljivost otrok in mladine.*
* *Izboljšati kakovost in okrepiti spremljanje izvajanja nacionalnih programov prostočasne športne vzgoje otrok in mladine, ki se izvajajo izven rednega pouka najmanj tri ure na teden.*
* *Omogočiti vključenost v športne programe otrokom in mladini iz ekonomsko in socialno šibkih okolij.*
* *S kakovostno športno vadbo omogočiti otrokom in mladostnikom pridobivanje socialnih kompetenc in prevzemanje zdravega življenjskega sloga.*
* *Vzpostaviti model sodelovanja med vzgojno izobraževalnimi zavodi in lokalnimi športnimi organizacijami.*
* *Povečati ponudbo počitniških športnih programov, razviti več rednih (celoletnih) prostočasnih programov za otroke, mladino in družine in povečati vključevanje otrok in mladostnikov v počitniške športne programe za 15 %.*
* *Prenoviti šolska športna tekmovanja s ciljem obveznega vključevanja otrok in mladine brez statusa registriranega športnika*
 |
| *Kazalniki**NPŠ 2024* | * *Število nacionalnih programov prostočasne športne vzgoje otrok in mladine, oblikovanih glede na razvojne lastnosti in sposobnosti ciljne populacije.*
* *Število otrok in mladine vključenih v nacionalne programe prostočasne športne vzgoje otrok in mladine sofinancirane iz javnih sredstev.*
* *Število nacionalnih programov prostočasne športne vzgoje otrok in mladine.*
* *Obseg sredstev lokalnih skupnosti za sofinanciranje programov.*
* *Število otrok in mladine vključene v počitniške športne programe, sofinancirane iz javnih sredstev.*
* *Spremembe v telesnem in gibalnem razvoju (iz podatkov Športno-vzgojnega kartona).*
* *Število mladih, starejših od 15 let, ki so vključeni v redne strokovno vodene športne programe.*
* *Število šol in število otrok, ter mladih brez statusa registriranega športnika, ki so vključeni v šolska športna tekmovanja.*
 |

**Ukrepi:**

* Povečati obseg financiranja prostočasnih programov športne vzgoje otrok in mladine na lokalni in državni ravni.
* Zagotoviti vsaj eno uro zmerno do visoko intenzivne in kakovostno vodene športne vadbe dnevno za vse starostne skupine otrok in mladine.
* Posodobiti in prilagoditi obstoječenacionalne programe prostočasne športne vzgoje otrok in mladine.
* Posodobiti in prilagoditi šolska športna tekmovanja otrokom in mladim brez statusa registriranega športnika.
* Pripraviti nacionalne programe prostočasne športne vzgoje za zadnje vzgojno-izobraževalno obdobje v osnovni šoli ter za dijake (srednje poklicne in strokovne šole, gimnazije in dijaški domovi).
* Spodbujati povezovanja šol in športnih društev na lokalni ravni za izvedbo športnih programov za otroke in mladino.
* Povečati število vzgojno-izobraževalnih zavodov, ki so izvajalci letnega programa športa.
* Povečati število programov s ciljem osvajanja športnih veščin in znanj iz različnih športnih panog.
* Povečati ponudbo in kakovost počitniških športnih programov na lokalni ravni z različnimi oblikami gibalnih dejavnosti in športnih panog, ki bodo cenovno dosegljivi vsem otrokom in mladini.
* Povečati obseg in zagotoviti pestrost ponudbe interesnih športnih dejavnosti v šoli v času podaljšanega bivanja z vključevanjem programov športnih društev.
* Spodbuditi lokalne športne zveze in športna društva k razvoju programov.
* Razviti več rednih prostočasnih programov športne vzgoje za otroke, mladino in družine.[[3]](#footnote-4)
* Proučiti možnosti prepoznavanja/spremljanja množičnosti po športnih panogah v obdobjih pred registracijo v skladu z ZŠpo-1.

### Športna vzgoja otrok in mladine s posebnimi potrebami[[4]](#footnote-5)

|  |  |
| --- | --- |
| *Strateški cilji* *NPŠ 2024* | * *Povečati delež vsakodnevno športno dejavnih otrok in mladine s posebnimi potrebami za 10 %.*
* *Izboljšati telesno zmogljivost otrok in mladine s posebnimi potrebami za 5 %.*
* *S športno vadbo pomagati otrokom in mladostnikom s posebnimi potrebami pri pridobivanju socialnih kompetenc in vplivati na njihov zdrav razvoj.*
* *Povečati kompetence strokovnih delavcev za izvajanje programov športne vzgoje otrok in mladine s posebnimi potrebami.*
 |
| *Kazalniki**NPŠ 2024* | * *Število strokovnih delavcev, ki imajo kompetence za organiziranje, načrtovanje, izvajanje in spremljanje programov.*
* *Število promocijskih aktivnosti na nacionalni ravni.*
* *Število izvedenih promocijskih aktivnosti za predstavitev športnih panog in vsebin telesne aktivnosti.*
* *Število športnih prireditev na lokalni ravni.*
* *Število športnih prireditev na nacionalni ravni.*
* *Število otrok in mladih, vključenih v športne programe na nacionalni ravni.*
* *Število programov na lokalni ravni.*
* *Število otrok in mladih, vključenih v redne, strokovno vodene športne programe na lokalni ravni.*
 |

**Ukrepi:**

* Spodbujati povezovanja šol in športnih društev na lokalni ravni za izvedbo programov.
* Promocija novih športnih panog in vsebin telesne dejavnosti za otroke in mlade s posebnimi potrebami.
* Vzpostaviti sistemsko spremljanje telesnega in gibalnega razvoja otrok in mladine s posebnimi potrebami v celotnem vzgojno-izobraževalnem sistemu.

### Obštudijska športna dejavnost[[5]](#footnote-6)

|  |  |
| --- | --- |
| *Strateški cilji NPŠ 2024* | * *Povečati obseg ukvarjanja z obštudijsko športno dejavnostjo.*
* *Zagotoviti pogoje za redno ukvarjanje s športom kot obštudijsko dejavnostjo.*
* *Povečati obseg, strokovnost in raznolikost obštudijskih športnih programov.*
* *Povečati delež redno in občasno telesno dejavnih študentov za 100 %.*
* *Zagotoviti sistemsko spremljanje telesnih zmogljivosti študentov in izboljšati telesno zmogljivost.*
* *Povečati udeležbo študentov na univerzitetnih tekmovanjih na nacionalni in mednarodni ravni.*
 |
| *Kazalniki**NPŠ 2024* | * *Število zagotovljenih ur športa na univerzitetni ravni.*
* *Delež študentov, ki se v prostem času redno ali občasno vključujejo v (sofinancirane) celoletne (obštudijske) športne programe.*
* *Število študentov vključenih v celoletne obštudijske športne programe.*
* *Število občin, ki sofinancirajo celoletne obštudijske športne programe.*
* *Število univerzitetnih tekmovanj na nacionalni in mednarodni ravni, ter število udeležencev.*
 |

**Ukrepi:**

* Razširiti športne programe.
* Povečati sofinanciranje celoletnih programov.
* Povečati število univerzitetnih tekmovanj.

### Športna vzgoja otrok in mladine, usmerjenih v kakovostni in vrhunski šport[[6]](#footnote-7)

|  |  |
| --- | --- |
| *Strateški cilji NPŠ 2024* | * *Povečati število otrok in mladine v tekmovalnih sistemih za 5 %.*
* *Povečati število kategoriziranih športnikov do 21. leta starosti za 3 %.*
* *Povečati število strokovnih delavcev, zaposlenih v nacionalnih panožnih športnih šolah in občinskih panožnih športnih šolah.*
* *Razviti in uveljaviti model za prepoznavanje mladih športnih talentov ter zagotoviti podporna okolja za športnikov celotni razvoj.*
* *Ustvarjanje sistemskih pogojev za razvoj mladih športnih talentov ter zagotavljanje podpornih okolij za njihov celostni razvoj.*
 |
| *Kazalniki**NPŠ 2024* | * *Število registriranih športnikov do 21. leta starosti.*
* *Število kategoriziranih športnikov do 21. leta starosti.*
* *Število strokovnih delavcev, zaposlenih v programih nacionalnih panožnih športnih šol.*
* *Število strokovnih delavcev, zaposlenih v programih občinskih panožnih športnih šol.*
* *Število občin, ki sofinancirajo programe občinskih panožnih športnih šol.*
* *Število olimpijskih športnih panog iz rednega programa Olimpijskih iger vključenih v programe nacionalnih panožnih športnih šol.*
* *Število otrok in mladostnikov vključenih v programe nacionalnih panožnih športnih šol.*
* *Število otrok in mladostnikov vključenih v programe občinskih panožnih športnih šol.*
* *Število nacionalnih panožnih športnih zvez, ki imajo razvit model prepoznavanja talentov.*
 |

**Ukrepi:**

* Povečati obseg financiranja programov športne vzgoje otrok in mladine usmerjenih v kakovostni in vrhunski šport.
* Povečati število zaposlenih strokovnih delavcev v občinskih in nacionalnih panožnih športnih šolah.
* Sistematizacija in digitalizacija spremljanja razvoja motoričnih sposobnosti športnikov.
* Financiranje usposabljanj in stalnega strokovnega izpopolnjevanja strokovnega in izobraženega kadra v športu.

### Kakovostni šport[[7]](#footnote-8)

|  |  |
| --- | --- |
| *Strateški cilji NPŠ 2024* | * *Povečati število registriranih športnikov v članskih kategorijah za 8 %.*
* *Zagotoviti prostorske, materialne in strokovne pogoje za razvoj kakovostnega športa na lokalni ravni.*
 |
| *Kazalniki**NPŠ 2024* | * *Število registriranih športnikov v članskih kategorijah.*
* *Število programov kakovostnega športa na lokalni ravni.*
* *Število športnikov in športnih ekip, vključenih v programe kakovostnega športa na lokalni ravni.*
* *Število vzpostavljenih strokovnih teamov za strokovno podporo v okviru programov kakovostnega športa.*
* *Število športnikov, ki so koristili storitve strokovnjakov, članov strokovnih teamov.*
 |

**Ukrepi:**

* Povečanje obsega programov kakovostnega športa.
* Sistemizacija in digitalizacija spremljanja telesne pripravljenosti športnikov, ki so vključeni v programe kakovostnega športa.
* Financiranje usposabljanja in stalnega strokovnega razvoja strokovnih delavcev, ki so vključeni v programe kakovostnega športa.

###

### Vrhunski šport[[8]](#footnote-9)

|  |  |
| --- | --- |
| *Strateški cilji* *NPŠ 2024* | * *Povečati število vrhunskih športnikov.*
* *Povečati število športnih panog v rednem programu olimpijskih iger, ki imajo športnike s kategorizacijo vrhunskega športnika.*
 |
| *Kazalniki**NPŠ 2024* | * *Število vrhunskih športnikov.*
* *Število športnih panog s kategoriziranimi vrhunskimi športniki.*
 |

**Ukrepi:**

* Povečanje konkurenčnosti programov vrhunskega športa.
* Spodbude za vrhunske športnike in njihove trenerje.
* Finančna podpora programom vrhunskega športa na nacionalni in lokalni ravni.
* Strokovna podpora vrhunskim športnikom.
* Sofinanciranje stalnega strokovnega izpopolnjevanja strokovnih delavcev, ki so vključeni v programe vrhunskega športa.
* Ustanavljanje nacionalnih panožnih športnih centrov z ustreznimi prostorskimi, kadrovskimi, izobraževalnimi in bivalnimi pogoji za vrhunske športnike na nacionalni ravni v mladinskih in članskih konkurencah.

### Šport invalidov[[9]](#footnote-10)

|  |  |
| --- | --- |
| *Strateški cilji* *NPŠ 2024* | * *Povečati delež invalidov, vključenih v programe športa invalidov, za 30 %.*
* *Povečati delež registriranih in kategoriziranih športnikov invalidov, za 50 %.*
* *Izboljšati povezave med športnimi in invalidskimi društvi, ki izvajajo programe za invalide.*
* *Razvoj nacionalnih panožnih športnih zvez v smeri vključevanja parašporta v svoj sistem.*
* *Zagotoviti sistemsko spremljanje telesnih zmogljivosti oseb s statusom invalida.*
* *Izboljšati telesno zmogljivost oseb s statusom invalida.*
 |
| *Kazalniki**NPŠ 2024* | * *Število oseb s statusom invalida, ki so vključene v redne strokovno vodene programe.*
* *Število programov.*
* *Število registriranih športnikov.*
* *Delež in število kategoriziranih športnikov.*
* *Število vrhunskih parašportnikov.*
* *Število športnih panog, ki imajo registrirane ali kategorizirane športnike invalide.*
* *Število nacionalnih panožnih športnih zvez, ki imajo sistemsko vključen parašport v svoja društva.*
* *Število izobraženih in usposobljenih strokovnih delavcev na področju športa invalidov.*
* *Število opravljenih meritev telesnih zmogljivosti oseb s statusom invalida.*
 |

**Ukrepi:**

* Spodbuditi razvoj športa invalidov na lokalni, državni in mednarodni ravni.
* Izboljšati povezovanje športnih in invalidskih društev na lokalni ravni.
* Zagotoviti dvig konkurenčnosti vrhunskega športa invalidov.
* Zagotavljati statusne pravice vrhunskih športnikov invalidov.
* Povečati število izobraženih in usposobljenih strokovnih delavcev na področju športa invalidov.
* Zagotoviti redno merjenje telesnih zmogljivosti oseb s statusom invalida.

### Športna rekreacija[[10]](#footnote-11)

|  |  |
| --- | --- |
| *Strateški cilji NPŠ 2024* | * *Povečati delež redno športno in telesno dejavnih odraslih.*
* *Povečati delež odraslih, vključenih v redne celoletne strokovno vodene športne programe.*
* *Ozaveščati delodajalce o pomembnosti zagotavljanja aktivnih odmorov med delovnim procesom ter ustrezne redne športne vadbe izven delovnega časa.*
* *Povečati število strokovno vodenih programov športne rekreacije na nacionalni in lokalni ravni.*
* *Povezati zdravstveni sistem s ponudniki rednih programov športne rekreacije za ohranjanje zdravega načina življenja.*
* *Zagotoviti sistemsko spremljanje telesnih zmogljivosti odrasle populacije.*
* *Izboljšati telesno zmogljivost odraslih.*
 |
| *Kazalniki**NPŠ 2024* | * *Delež športno in telesno dejavnih odraslih, vključenih v celoletne strokovno vodene programe športne rekreacije.*
* *Število programov športne rekreacije na lokalni in nacionalni ravni.*
* *Število strokovnih delavcev v strokovno vodenih programih športne rekreacije.*
* *Število udeležencev usposabljanj in stalnih strokovnih izpopolnjevanj na področju športne rekreacije.*
* *Število vzpostavljenih povezav med izvajalci zdravstvene dejavnosti na primarni zdravstveni ravni in izvajalci programov športne rekreacije.*
 |

**Ukrepi:**

* Poenotiti metodologijo spremljanja redno športno in telesno dejavnih odraslih.
* Povečanje dostopnosti do redno organiziranih, celoletnih[[11]](#footnote-12) in strokovno vodenih programov športne rekreacije.
* Spodbujanje udejstvovanja v celoletnih strokovno vodenih programih športne rekreacije.
* Spodbujanje različnih oblik športne vadbe in telesne dejavnosti v naravi in na zunanjih športnih površinah.
* Spodbujanje različnih oblik telesne dejavnosti v delovnem okolju.
* Spodbujanje delodajalcev, da svojim zaposlenim omogočijo ustrezno redno športno vadbo in telesno dejavnost izven delovnega časa.
* Vzpostavitev sistema spremljanja telesne zmogljivosti odraslih.
* Financiranje usposabljanja in omogočanje stalnega strokovnega izpopolnjevanja strokovnih delavcev na področju športne rekreacije.
* Povečanje financiranja rednih strokovno vodenih programov športne rekreacije v lokalnih skupnostih in na nacionalni ravni.
* Vzpostavitev sistema sodelovanja športa in zdravstva.
* Okrepitev medsektorskega sodelovanja na področju spodbujanja zdravega življenjskega sloga.
* Povezovanje delodajalcev in izvajalcev športnih programov v lokalnem okolju.
* Priprava in izvedba nacionalne kampanje za spodbujanje športne dejavnosti odraslih.

### Šport starejših[[12]](#footnote-13)

|  |  |
| --- | --- |
| *Strateški cilji NPŠ 2024* | * *Povečati delež telesno dejavnih starejših v strokovno vodenih športnih programih.*
* *Povečati število strokovno vodenih programov športa starejših v lokalnem okolju.*
* *Povečati število izobraženih in usposobljenih strokovnih delavcev na področju športa starejših.*
* *V domovih starejših občanov in dnevnih centrih vzpostaviti redne programe vadbe za starejše.*
* *Povezati zdravstveni sistem s ponudniki rednih, strokovno vodenih programov za ohranjanje zdravja starejših.*
* *Zagotoviti sistemsko spremljanje telesne sestave in telesnih zmogljivosti populacije starejših.*
 |
| *Kazalniki**NPŠ 2024* | * *Število starejših, vključenih v celoletne strokovno vodene programe športa starejših.*
* *Število izobraženih in število usposobljenih strokovnih delavcev na področju športa starejših.*
* *Število strokovno vodenih programov športa starejših v lokalnih skupnostih.*
* *Število domov starejših in dnevnih centrov, ki izvajajo programe športa starejših.*
* *Število občin, v katerih je vzpostavljena povezava, in število povezav med izvajalci zdravstvene dejavnosti na primarni zdravstveni ravni in ponudniki programov športa starejših.*
* *Število izvedenih meritev sestave telesa in telesnih zmogljivosti populacije starejših.*
 |

**Ukrepi:**

* V domovih starejših občanov in dnevnih centrih vzpostaviti redne programe vadbe.
* Sofinanciranje usposabljanja in stalnega izpopolnjevanja strokovnih kadrov na področju športa starejših.
* Vzpostavitev sodelovanja med ministrstvi, pristojnimi za zdravstvo, socialo in šport za področje izvajanja strategije pri športu starejših.
* Vzpostaviti sistem spremljanja telesne zmogljivosti starejših.
* Priprava in izvedba nacionalne kampanje za spodbujanje telesne dejavnosti starejših.

## ŠPORTNI OBJEKTI IN POVRŠINE ZA ŠPORT V NARAVI[[13]](#footnote-14)

Republika Slovenija bo do leta 2033 zagotovila optimalno športno infrastrukturo, ki bo omogočala doseganje strateških programskih ciljev športa. S stalnim razvojem športne infrastrukture omogočamo izvajanje vseh ključnih ciljev ter programov športnega udejstvovanja celotne populacije, v vseh pojavnih oblikah športa.

|  |  |
| --- | --- |
| *Strateški cilji NPŠ 2024* | * Zagotoviti vzdrževano, varno, sodobno in učinkovito upravljano športno infrastrukturo, ki bo omogočala doseganje strateških programskih ciljev.
* Sprejeti normative za izgradnjo nove športne infrastrukture kot pogoj za sofinanciranje iz javnih virov.
 |
| *Kazalniki**NPŠ 2024* | * *Površina pokritih in nepokritih športnih površin na prebivalca in zasedenost.*
* *Površina pokritih in nepokritih javnih vadbenih površin glede na možnost njihove souporabe za več panog glede na potrebe športnih programov.*
* *Površina zasebnih športnih površin, vključenih v mrežo športnih objektov, ki uresničujejo javni interes športa.*
* *Število športnih objektov z urejenim dostopom za gibalno ovirane (na ravni uporabnika in obiskovalca).*
* *Delež zasedenosti šolskih športnih objektov za izvajanje letnega programa športa.*
* *Dolžina in površina športne infrastrukture za šport v naravi.*
 |

**Ukrepi:**

* Vzpostaviti mrežo javnih športnih objektov in površin za šport v naravi na državni in lokalni ravni.
* Določitev strateško pomembnih športnih objektov in sistema njihovega sofinanciranja na nacionalni in lokalni ravni.
* Odpraviti obstoječa nesorazmerja v razpoložljivosti športne infrastrukture glede na potrebe športnih programov.
* Uvedba metodologije izračunavanja izkoriščenosti športne infrastrukture.
* Proučitev možnosti vključevanja zasebnih športnih objektov v mrežo športnih objektov za uresničevanje javnega interesa na področju športa.
* Vzpostavitev ustrezno porazdeljene mreže javnih športnih objektov in površin za šport v naravi na državni in lokalni ravni, glede na potrebe športnih programov.
* Sodelovanje med investitorji v športno infrastrukturo in nacionalnimi panožnimi ter lokalnimi športnimi zvezami.
* Zagotovitev prednostne uporabe vse javne in javno-zasebne športne infrastrukture, po prednostnih kriterijih iz 71. člena ZŠpo-1.
* Izenačitev pogojev uporabe šolske športne infrastrukture v času izven šolskih aktivnosti z ostalo športno infrastrukturo.
* Uvedba standardov in normativov za upravljanje javne športne infrastrukture.
* V razvidu javnih športnih objektov in površin za šport v naravi zagotoviti vse podatke o javnih športnih objektih in površinah za šport v naravi.

## RAZVOJNE, STROKOVNE IN RAZISKOVALNE DEJAVNOSTI V ŠPORTU[[14]](#footnote-15)

Razvojne dejavnosti predstavljajo podporo vsem drugim dejavnostim v športu. Gre za strokovne naloge, ki se medsebojno prepletajo. Njihov namen je zagotoviti možnosti in standarde za izvajanje športnih programov.

### Šport v vzgojno-izobraževalnem sistemu[[15]](#footnote-16)

Gibanje je ena od osnov zdravja. Področje je opredeljeno kot podporni sistem športnim programom, čeprav samo ne sodi med športne programe, ki jih določa ZŠpo-1, zato na tem področju ni opredeljenih ciljev, kazalnikov in ukrepov.

V slovenskih vrtcih se področje, ki je del kurikuluma za vrtce, imenuje gibanje; v celotnem vzgojno-izobraževalnem sistemu pa imajo učenci in dijaki obvezen predmet šport oziroma športna vzgoja v različnem obsegu tedenskih ur (1 do 3 šolske ure). Na prvih dveh stopnjah bolonjskega študija so predmeti z različnimi poimenovanji, ki vključujejo športne vsebine, vključeni le v nekatere študijske programe kot izbirni predmeti. Šolska predmeta šport oziroma športna vzgoja predstavljata edino redno športno dejavnost za celotno populacijo otrok (od 6. do 15. leta) ter za velik delež mladine. Njun obseg in kakovost sta izjemnega pomena za zdrav razvoj, oblikovanje zdravega življenjskega sloga in ustrezno socializacijo otrok in mladine. Strateški cilji morajo biti usmerjeni v zagotavljanje ustrezne količine vadbe za vse otroke in mladino ter izboljšanje njene kakovosti, v skladu s priporočili WHO[[16]](#footnote-17).

### Izobraževanje, usposabljanje in izpopolnjevanje strokovnih kadrov v športu[[17]](#footnote-18)

Kakovostni strokovni in izobraženi kadri v športu so pomemben dejavnik r­­azvoja in uspešnosti na področju izvajanja športnih programov.

|  |  |
| --- | --- |
| *Strateški cilji NPŠ 2024* | * *Dvig kakovosti usposabljanja kadrov v športu.*
* *Povečati število aktivnih strokovnih delavcev v športu.*
* *Povečati število zaposlenih strokovnih delavcev v nacionalnih panožnih in občinskih športnih šolah.*
* *Povečati število občin, ki sofinancirajo občinske panožne športne šole.*
* *Doseči stalno izpopolnjevanje vseh strokovno izobraženih, ki delujejo v slovenskem športu.*
* *Dvigniti raven strokovnega znanja delavcev v športu (izpopolnjevanja, licenciranja).*
 |
| *Kazalniki**NPŠ 2024* | * *Število izobraženih strokovnih delavcev v športu, vpisanih v razvid strokovno izobraženih in strokovno usposobljenih delavcev v športu.*
* *Število usposobljenih strokovnih delavcev v športu, vpisanih v razvid strokovno izobraženih in strokovno usposobljenih delavcev v športu.*
* *Število strokovnega kadra v programih licenciranja v športu.*
* *Število strokovnega kadra v programih izpopolnjevanja v športu.*
* *Število programov strokovnega usposabljanja v športu.*
* *Število programov izobraževanja na področju športa.*
* *Število nacionalnih panožnih športnih zvez s programi licenciranja.*
 |

**Ukrepi:**

* Redna evalvacija obstoječih programov usposabljanja.
* Obvezno redno izpopolnjevanje izobraženega in usposobljenega kadra za delo na področju športa.
* Sofinanciranje strokovnih usposabljanj, izpopolnjevanj in licenciranj strokovnih kadrov v športu.

### Statusne pravice športnikov, trenerjev in strokovna podpora programov[[18]](#footnote-19)

#### **Dvojna kariera**

V skladu z usmeritvami *Evropske unije[[19]](#footnote-20)* je potreben sistematičen pristop k izzivom, ki jih obremenitve športnega udejstvovanja ovirajo pri izobraževanju oziroma pri vstopu na trg dela in aktivnostih na trgu dela. Glavni izzivi so skrb za razvoj mladih športnikov v obdobju zgodnje specializacije, v izobraževanju in usposabljanju, ravnovesje med športnimi in izobraževalnimi obveznostmi ter kasneje ravnovesje med športnimi obveznostmi in zaposlitvijo. Pomembna je tudi skrb v obdobju po končani športni karieri športnika, ko vstopa na trg dela, vključno za športnike, ki športno kariero zaključijo prej, kot je bilo načrtovano.

#### **Izobraževanje športnikov**

Športnikom je potrebno ob športnem udejstvovanju omogočiti uspešno izobraževanje, pri čemer mora biti športnikom na voljo sistemska podpora. S spodbujevalnimi ukrepi, kot so status športnika, športni oddelki, šolski športni koordinatorji, štipendiranje, z inovativnimi pristopi pri procesu izobraževanja ter sistemskimi rešitvami na zakonodajnem področju država skrbi za vse šolajoče se športnike.

|  |  |
| --- | --- |
| *Strateški cilji**NPŠ 2024* | * *Učinkovit sistem prilagajanja šolskih oziroma študijskih obveznosti športnim obveznostim.*
* *Enaka sistemska podpora športnikom v vseh programih usposabljanja.*
* *Vzpostavljen celovit, pregleden in dostopen sistem ukrepov za razvoj dvojne kariere športnikov.*
 |
| *Kazalniki**NPŠ 2024* | * *Število športnih oddelkov na gimnazijah.*
* *Število športnikov, ki prejemajo štipendije na podlagi športnega rezultata.*
* *Število učencev s statusom perspektivnega ali vrhunskega športnika v skladu s predpisi o osnovni šoli.*
* *Število dijakov s statusom perspektivnega ali vrhunskega športnika v skladu s predpisi o prilagoditvah šolskih obveznosti.*
* *Delež dijakov s statusom perspektivnega ali vrhunskega športnika po srednješolskih programih.*
* *Število študentov s statusom športnika v skladu z univerzitetnimi pravili.*
 |

**Ukrepi:**

* Povečati nabor različnih spodbud za učence, dijake in študente športnike.
* Poenotenje pravil o prilagoditvah šolskih obveznosti na nacionalni ravni v osnovnih in srednjih šolah.
* Poenotenje terminoloških opredelitev izrazov »vrhunski« in »perspektivni« športnik v predpisih s področja športa in izobraževanja.
* Vzpostavitev modela ustrezne podpore športnikom v vseh srednješolskih programih.
* Spodbujanje različnih sistemov štipendiranja.
* Spodbujanje prilagajanja športnih in študijskih obveznosti za študente na univerzah.
* Sistemska ureditev podaljšanja statusa.

#### **Zaposlovanje športnikov in strokovnih delavcev**

Zaposlovanje športnikov in strokovnih delavcev v javnem sektorju prispeva k ustrezni socialni in ekonomski varnosti vrhunskih športnikov in trenerjev. Vzpostaviti je potrebno tudi sistem za svetovanje in podporo športnikom pri kariernem načrtovanju, usklajevanju športnih in delovnih obveznosti ter prehajanju v obdobje po športni karieri.

|  |  |
| --- | --- |
| *Strateški cilji NPŠ 2024* | * *Učinkovit sistem zaposlovanja športnikov in strokovnih delavcev v javni upravi, ki jim omogoča dolgoročno socialno in ekonomsko varnost (uveljavljanje usmeritev Evropske unije[[20]](#footnote-21), ki se nanašajo na dvojno kariero športnikov).*
* *Spodbujanje zaposlovanja športnikov v zasebnem sektorju.*
 |
| *Kazalniki**NPŠ 2024* | * *Število zaposlenih vrhunskih športnikov v javni upravi na državni in lokalni ravni.*
* *Število zaposlenih strokovnih delavcev v javni upravi na državni in lokalni ravni.*
* *Število zaposlenih športnikov in strokovnih delavcev v zasebnem sektorju.*
* *Število uveljavljenih dejavnosti iz usmeritev Evropske unije, ki se nanašajo na dvojno kariero športnikov.*
 |

**Ukrepi:**

* Povečanje števila zaposlenih vrhunskih športnikov in trenerjev v javnem sektorju na državni in lokalni ravni.
* Vzpodbude zasebnemu sektorju za zaposlovanje vrhunskih športnikov.
* Sistem opravljanja pripravništva ali prakse v času ali po zaključku športne kariere.

#### **Zdravstveno varstvo športnikov**

Pravica športnikov do preventivnega zdravstvenega varstva je normativno urejena v ZŠpo-1 in s predpisi, ki urejajo zdravstveno varstvo in zdravstveno zavarovanje. Cilj zdravstvenega varstva športnikov je čim boljše zdravje športnika z namenom zagotovitve varne vadbe in čim hitrejše obravnave v primeru izkazanih potreb.

|  |  |
| --- | --- |
| *Strateški cilji**NPŠ 2024* | * *Učinkovit sistem zagotavljanja pravic športnika, povezanih z zdravstvenim varstvom in zdravstvenim zavarovanjem.*
* *Vzpostavitev sistema za skrb za duševno zdravje športnikov.*
 |
| *Kazalniki**NPŠ 2024* | * *Število zdravstvenih timov, ki izvajajo preventivne zdravstvene preglede športnikov.*
* *Število realiziranih preventivnih pregledov kategoriziranih in registriranih športnikov do 26. leta starosti na letni ravni.*
* *Delež registriranih športnikov, ki so opravili preventivni zdravstveni pregled na letni ravni (razmerje med številom opravljenih preventivnih zdravstvenih pregledov pri registriranih športnikih in številom registriranih športnikov na letni ravni).*
* *Število nadstandardnih zdravstvenih zavarovanj za vrhunske športnike in obseg sredstev namenjenih za ta namen.*
* *Število izobraževanj na področju duševnega zdravja športnikov.*
 |

**Ukrepi:**

* Optimizacija mreže izvajalcev zdravstvene podpore športnikom.
* Izvajanje preventivnih zdravstvenih pregledov za športnike.
* Analiza stanja in razvoj načinov spremljanja duševnega zdravja športnikov ter izvajanje izobraževanj.
* Sofinanciranje nadstandardnega zdravstvenega zavarovanja vrhunskih športnikov.
* Izboljšati povezavo in koordinacijo med zdravstveno podporo športnikov in strokovno podporo v športnih programih.
* Izvedba kampanje o pomembnosti preventivnih pregledov za zdravje športnikov.

#### **Spremljanje pripravljenosti športnikov, svetovanje o športni vadbi in**

####  **strokovna podpora programom**

Ugotavljanje in spremljanje pripravljenosti športnikov predstavlja osnovo strokovnega dela v športu.

|  |  |
| --- | --- |
| *Strateški cilj**NPŠ 2024* | * *Nadgradnja sistema strokovne podpore športnikom pri procesu vadbe.*
 |
| *Kazalniki**NPŠ 2024* | * *Število spremljanih športnikov po športnih panogah.*
* *Število spremljanih športnikov, mlajših od 21 let, po športnih panogah.*
* *Število spremljanih športnikov po rehabilitaciji.*
* *Število športnih panog v rednem programu Olimpijskih iger, vključenih v sistem spremljanja.*
* *Število na novo uvedenih ali prenovljenih diagnostičnih postopkov.*
 |

**Ukrepi:**

* Načrt spremljanja pripravljenosti športnikov.
* Razvoj diagnostike v športu.

### Založništvo v športu

Založništvo v športu obsega sofinanciranje periodične in monografske literature ter promocijskih publikacij, ki podpirajo kakovost dela v športu in prispevajo k razumevanju športa in njegovih učinkov.

|  |  |
| --- | --- |
| *Strateški cilji NPŠ 2024* | * *Povečanje obsega novoizdane športne poljudne, strokovne in znanstvene literature.*
 |
| *Kazalniki**NPŠ 2024* | * *Izdana športna literatura, sofinancirana s strani države in lokalnih skupnosti.*
 |

**Ukrepi:**

* Povečati obseg financiranja.
* Povečati količino izdane športne literature.

### Znanstveno-raziskovalna dejavnost v športu

Namen znanstveno raziskovalne dejavnosti v športu je prek temeljnih in aplikativnih raziskav pridobivati znanja o kineziologiji ter prek uporabnih in razvojnih raziskav prenašati raziskovalne izsledke v športno prakso ter podporo oblikovanju politik na področju športa.

|  |  |
| --- | --- |
| *Strateški cilj NPŠ 2024* | * *Povečanje obsega aplikativnih raziskav na področju športa.*
 |
| *Kazalniki**NPŠ 2024* | * *Število aplikativnih raziskav v športnih panogah.*
* *Število ciljno raziskovalnih programov.*
* *Obseg javnih sredstev za raziskovalne projekte v športu in kineziologiji.*
* *Število javno sofinanciranih raziskovalnih projektov v športu in kineziologiji.*
 |

**Ukrepi:**

* Opredelitev ciljno-raziskovalnega programa za vse pojavne oblike športa.
* Spodbujanje NPŠZ za pripravo raziskovalnih projektov z raziskovalnimi ustanovami in povečanje obsega aplikativnih raziskav na področju športnih panog.

### Informacijsko-komunikacijska tehnologija na področju športa

Digitalizacija je pomembna na nivoju promocije in udejstvovanja v športu ter na nivoju organiziranosti športa in podpornih mehanizmov v športu.

|  |  |
| --- | --- |
| *Strateški cilj NPŠ 2024* | * *S pomočjo digitalizacije povečati učinkovito pridobivanje, spremljanje, analiziranje in posredovanje informacij v podporo ugotavljanju stanja in odločanju na področju športa.*
 |
| *Kazalniki**NPŠ 2024* | * *Število informacijsko-komunikacijsko podprtih področij Letnega programa športa na državni in lokalni ravni.*
 |

**Ukrepi:**

* Uvedba centralne informacijske podpore športu.
* Vzpostavitev sistema spremljanja izvajanja in realizacije nacionalnega programa športa ter letnih programov športa.
* Digitalizacija postopkov pridobivanja javnih sredstev na področju športa in nadzora.
* Odprava administrativnih ovir na področju športa.
* Digitalizacija evidenc na področju športa.

##  ORGANIZIRANOST V ŠPORTU[[21]](#footnote-22)

Načela delovanja in organiziranosti športa v Sloveniji temeljijo na Evropskem modelu športa, ki izpostavlja evropske vrednote, preprečuje pretirano komercializacijo in sloni na načelih solidarnosti, vključevanja in pravičnosti. Zagovarja piramidno strukturo organiziranosti športa, strukturiranost na nacionalni osnovi, eno zvezo za posamezno športno panogo ali lokalno skupnost, poudarja solidarnost do nižjih ravni športa in odprtost tekmovanj.

### Delovanje izvajalcev športnih programov

Delovanje izvajalcev letnih programov športa skladno z ZŠpo-1 na državni in lokalni ravni je v javnem interesu, zato država in lokalne skupnosti njihovo delovanje spodbujajo in materialno podpirajo.

|  |  |
| --- | --- |
| *Strateški cilji NPŠ 2024* | * *Dvig organizacijske učinkovitosti izvajalcev športnih programov.*
* *Povečati delež športnih organizacij z redno zaposlenim in kompetentnim strokovnim kadrom.*
* *Povečati obseg sredstev namenjenih delovanju športnih organizacij.*

 |
| *Kazalniki**NPŠ 2024* | * *Število pravnih subjektov, ki izvajajo športno dejavnost.*
* *Število izvajalcev letnega programa športa na nacionalni in lokalni ravni.*
* *Število članov športnih društev.*
* *Število javnih zavodov za šport na lokalni ravni in število lokalnih športnih zvez.*
* *Število regijskih pisarn OKS-ZŠZ.*
* *Število športnih zvez z zaposlenim strokovnim kadrom.*
* *Obseg javnih sredstev za delovanje športnih društev in zvez na lokalni ravni.*
* *Obseg javnih sredstev za delovanje zav­odov, povezanih s športom na lokalni in nacionalni ravni.*
* *Obseg javnih sredstev za delovanje OKS-ZŠZ, Zveze ŠIS-SPK, NPŠZ in NŠZ.*
* *Obseg javnih sredstev za delovanje zamejskih športnih zvez.*
* *Krepitev kompetenc organizacijskih struktur športnih organizacij.*
* *Število izvedenih programov in udeležencev programov za krepitev kompetenc organizacijskih struktur športnih organizacij.*
 |

**Ukrepi:**

* Povečati sredstva za sofinanciranje delovanja izvajalcev letnega programa športa na državni in lokalni ravni.
* Spodbuditi športne organizacije k pridobitvi statusa nevladne organizacije v javnem interesu na področju športa.
* Okrepiti vlogo lokalnih športnih zvez na področju priprave in izvedbe letnega programa športa na lokalni ravni, povečati profesionalizacijo lokalnih športnih zvez.
* Zakonsko opredeliti redno krepitev kompetenc strokovnega kadra na področju upravljanja športnih organizacij (uvedba obveznega licenciranja strokovnih delavcev in organizacijsko-vodstvenih struktur).
* Zagotoviti sistemsko financiranje in okrepiti vlogo regijskih pisarn OKS-ZŠZ.
* Delovanje regijskih pisarn OKS-ZŠZ povezati z regijskimi razvojnimi agencijami in drugimi regijskimi organizacijami (koordinatorji) na področju športa.

### Prostovoljstvo v športu

Prostovoljstvo, ki ga opredeljuje področni zakon, je pomemben dejavnik delovanja slovenskega športa, predvsem na področjih izvajanja športnih programov, delovanja izvajalcev letnih programov športa ter organizacije športnih prireditev. Spodbujanje prostovoljstva krepi vključenost športa v družbene sisteme, pripomore k ozaveščanju o pomenu športa za posameznika in družbo ter pomembno prispeva k finančni vzdržnosti izvajanja programov, delovanja izvajalcev ter organizacije športnih prireditev.

|  |  |
| --- | --- |
| *Strateški cilji NPŠ 2024* | * *Udejanjanje določb Zakona o prostovoljstvu na področju športa.*
* *Povečati delež športnih organizacij, vpisanih v vpisnik prostovoljskih organizacij in organizacij s prostovoljskim programom.*
* *Sistemsko evidentiranje prostovoljskega dela v športu z vzpostavitvijo nacionalne baze.*
* *Usposabljanje prostovoljcev za posamezne organizacijske in strokovne naloge.*
 |
| *Kazalniki**NPŠ 2024* | * *Število prostovoljskih ur na področju športa.*
* *Število izvajalcev športnih programov, vpisanih v vpisnik prostovoljskih organizacij.*
* *Število usposabljanj za prostovoljce na področju športa.*
* *Število prostovoljcev v nacionalni bazi.*
 |

**Ukrepi:**

* Krepiti prostovoljstvo kot vrednoto.
* Nacionalna kampanja za vpis izvajalcev športa (nevladnih organizacij) v vpisnik prostovoljskih organizacij in organizacij s prostovoljskim programom.
* Spodbujanje vključevanja in priznavanja prostovoljstva v športnih organizacijah.
* Razvoj orodja za vzpostavitev nacionalne baze prostovoljcev v športu in evidentiranja opravljenih ur prostovoljskega dela v športu.

## ŠPORTNE PRIREDITVE IN PROMOCIJA ŠPORTA[[22]](#footnote-23)

### Športne prireditve

Športne prireditve so osrednji organizacijski dogodki športa, ki vplivajo na promocijo in razvoj okolja, družbe, turizma in gospodarstva.

|  |  |
| --- | --- |
| *Strateški cilji NPŠ 2024* | * *Vzpostavitev sistema organiziranja in sofinanciranja mednarodnih športnih prireditev.*
* *Trajnostne športne prireditve.*
* *Promocija države skozi športne prireditve.*
 |
| *Kazalniki**NPŠ 2024* | * *Število izvedenih mednarodnih športnih prireditev.*
* *Meritev učinka športnih prireditev.*
 |

**Ukrepi:**

* Spodbujanje organizacije mednarodnih športnih prireditev.
* Priprava metodologije za izračun učinkov organizacije športnih prireditev in priprava meril za odločanje o njihovi organizaciji in morebitnem sofinanciranju.
* Posodobitev normativne ureditve postopka za kandidiranje in organiziranje športnih prireditev.
* Spodbujanje vključevanja dodatne turistične ponudbe in lokalnih vsebin kot dodatnega programa na športnih prireditvah.

### Športni turizem

Vizija Strategije slovenskega turizma 2022 – 2028 temelji na trajnostnem razvoju in prispevku športnega turizma k družbeni blaginji ter ugledu Slovenije v svetu. Sem sodijo različna potovanja in aktivnosti ali doživetja domačih in tujih turistov na področju športa. To vključuje športne aktivnosti v naravi, obisk športnih prireditev in udeležbo na pripravah.

|  |  |
| --- | --- |
| *Strateški cilji NPŠ 2024* | * *Povečati obseg in kakovost športnega turizma.*
* *Povečati obseg kongresnega turizma na področju športa.*
* *Povečati prepoznavnost Slovenije kot turistično-športne destinacije.*
 |
| *Kazalniki**NPŠ 2024* | * *Število opravljenih storitev na področju športnega turizma in višina prihodkov izvajalcev turističnih storitev.*
* *Število uporabnikov storitev »športnih turistov«.*
 |

**Ukrepi:**

* Izvajanje ukrepov Strategije slovenskega turizma 2022 – 2028 na področju športa.
* Povezovanje, sodelovanje in finančna soudeležba turističnih destinacij in lokalnih skupnosti na področju športne infrastrukture.
* Vzajemno načrtovanje športne in turistične infrastrukture v turističnih destinacijah in lokalnih okoljih.

### Javno obveščanje in promocija športa

Mediji so zaradi svojega vpliva na šport ključni element komuniciranja. S kampanjami za spodbujanje ključnih področij v športu ciljno podpiramo prepoznavnost in razvoj.

|  |  |
| --- | --- |
| *Strateški cilji NPŠ 2024* | * *Povečati obseg in doseg vsebin športa otrok in mladine ter športne rekreacije.*
* *Povečati obseg promocijskih aktivnosti na področju ozaveščanja zdravega in aktivnega življenjskega sloga.*
 |
| *Kazalniki**NPŠ 2024* | * *Število oddaj za spodbujanje različnih pojavnih oblik športa.*
* *Število promocijskih aktivnosti na področju zdravega in aktivnega življenjskega sloga.*
 |

**Ukrepi:**

* Določanje strateško pomembnih medijskih vsebin ter normativna ureditev, kjer je to relevantno.
* Nacionalna kampanja za ozaveščanje o pomenu športa, športnega udejstvovanja in spodbujanje rednega ukvarjanja s športom.
* Okrepitev sodelovanja med ministrstvi, pristojnimi za zdravstvo, socialo in šport na področju zdravega in aktivnega življenjskega sloga.

### Športna dediščina in nacionalni muzej športa

Poslanstvo muzeja je ohranjanje snovne in nesnovne športne dediščine z zbiranjem in proučevanjem, osveščanje o športni dediščini in posredovanje vedenja o razvoju in vlogi športa med Slovenci.

|  |  |
| --- | --- |
| *Strateški cilji NPŠ 2024*  | * *Organizirano zbiranje, dokumentiranje, hramba in promocija gradiva športne dediščine.*
 |
| *Kazalniki* *NPŠ 2024* | * *Število enot po muzejskih standardih dokumentiranega in hranjenega gradiva.*
 |

**Ukrepi:**

* Zagotavljanje materialnih pogojev za delovanje nacionalnega muzeja športa.
* Zasnova in postavitev razstave o razvoju športa na Slovenskem.

## DRUŽBENA IN OKOLJSKA ODGOVORNOST V ŠPORTU[[23]](#footnote-24)

Pomembni elementi sodobnega športa so športno obnašanje, varno okolje za ukvarjanje s športom vseh udeležencev, integriteta, standardni dobrega upravljanja ter trajnostne smernice.

### Športno obnašanje

Športno obnašanje pomeni iskanje tekmovalne prednosti v športu, skladno s pravili igre, brez namerne povzročitve poškodbe oziroma nadlegovanja ali uporabe nedovoljenih snovi in metod, spoštljiv odnos do drugih udeležencev športnega tekmovanja in okolja, spoštovanje rezultata, cenjenje dosežka, spoštovanje drugačnosti ter krepitev drugih etičnih vrednot v športu.

|  |  |
| --- | --- |
| *Strateški cilji NPŠ 2024* | * *Ohraniti športno obnašanje kot najvišjo vrednoto pri športnem udejstvovanju.*
* *Preprečevanje vseh oblik zlorab in nasilja v športu.*
 |
| *Kazalniki**NPŠ 2024* | * *Število primerov diskriminacije, nestrpnosti in nasilja v športu, nešportnega obnašanja na športnih prireditvah, prepoznanih s strani ambasadorja.*
* *Število primerov dobrega športnega obnašanja na športnih prireditvah.*
* *Število programov ozaveščanja in akcij o vrednotah športa.*
* *Število podeljenih priznanj za športno obnašanje slovenskim posameznikom in organizacijam s strani EFPM[[24]](#footnote-25) in CIFP[[25]](#footnote-26).*
 |

**Ukrepi:**

* Spodbuda delovanja ambasadorja za šport, strpnost in fair play.
* Organiziranje posvetov in programov ozaveščanja o zlorabah in nasilju v športu.
* Normativna ureditev varnosti na športnih prireditvah.

### Preprečevanje dopinga v športu

Pristojna institucija za izvajanje programov preprečevanja uporabe prepovedanih snovi in postopkov v športu v Republiki Sloveniji je Slovenska antidoping organizacija (v nadaljevanju: SLOADO), ki je neodvisna protidopinška organizacija in deluje usklajeno s svetovnim programom boja proti dopingu. Namen SLOADO je zaščititi temeljno pravico športnikov, da trenirajo in tekmujejo v poštenem športu, da so primerno ozaveščeni in da so njihove pravice v vseh protidopinških postopkih spoštovane in upoštevane.

|  |  |
| --- | --- |
| *Strateški cilji NPŠ 2024* | * *Izpolnjevanje temeljnih obveznosti v skladu s konvencijama in Svetovnim protidopinškim Kodeksom.*
* *Zagotavljanje integritete športa z večjo osredotočenostjo na športnike in trenerje, spodbujanjem izvajanja protidopinškega programa na nacionalni ravni in aktivnim sodelovanjem na mednarodni ravni.*
* *Načrtovanje in izvajanje nacionalnega protidopinškega programa v skladu s protidopinškimi pravili.*
 |
| *Kazalniki**NPŠ 2024* | * *Izpolnjevanje obveznosti v skladu s konvencijama - sodelovanje v nadzorni skupini Sveta Evrope.*
* *Število vključenih športnikov, trenerjev in njihovih povratnih informacij v protidopinške programe.*
* *Število izvedenih testiranj na in izven tekmovanj.*
* *Število usposobljenih in akreditiranih oseb za odvzem vzorcev.*
* *Število opravljenih protidopinških e-izobraževanj.*
* *Število usposabljanj akreditiranih izobraževalnih timov.*
* *Število izvedenih preventivnih programov.*
 |

**Ukrepi:**

* Izvajanje in spodbujanje nacionalnega protidopinškega programa v skladu z veljavnimi predpisi.
* Vključevanje športnikov, trenerjev in organizacijskih delavcev v športu v protidopinške programe.
* Načrtovanje in izvajanje učinkovitega programa testiranj, vključujoč zbiranje podatkov in preiskave, postopke upravljanja z rezultati, upravljanje terapevtskih izjem in zaščito zasebnosti in osebnih podatkov.
* Priprava in izvajanje preventivnih protidopinških programov v tekmovalnem in rekreativnem športu.
* Sofinanciranje komunikacije in odnosov z javnostjo na področju protidopinga in ozaveščanja.
* Zagotavljanje prevodov protidopinških pravil, izobraževanja in informacijske tehnologije v slovenski jezik.
* Proučitev možnosti v okviru javne razprave za ureditev področja boja proti dopingu v posebnem zakonu.

### Preprečevanje prirejanja športnih rezultatov

Igre na srečo so pomemben vir financiranja športa, vendar predstavljajo tudi tveganje za prirejanje športnih rezultatov. Zaradi tega je potrebno vzpostaviti učinkovite mehanizme za obvladovanje teh tveganj.

|  |  |
| --- | --- |
| *Strateški cilji NPŠ 2024* | * *Vzpostavitev učinkovitega sistema obvladovanja tveganj za šport, ki izhajajo iz prirejanja iger na srečo.*
 |
| *Kazalniki**NPŠ 2024* | * *Število ugotovljenih prirejenih športnih rezultatov.*
 |

**Ukrepi:**

* Vzpostavitev učinkovitih mehanizmov za prepoznavanje in obvladovanje prirejanja športnih rezultatov.

### Varovanje pravic športnikov in strokovnih delavcev v športu

Zaščita športnikov in strokovnih delavcev v športu predstavlja niz standardov in zagotovil, da bo športno okolje varno za vse udeležence. Športnike zaščitimo tako, da jasno opredelimo vedenja in odnose, ki zmanjšujejo varnost v športu in ponudimo zaščito ogroženemu udeležencu, potem pa vzpostavimo mehanizme, ki pomagajo preprečevati takšna vedenja in zmanjšajo verjetnost, da bi kdorkoli športniku škodil.

V skladu z ZŠpo-1 varuh športnikovih pravic skrbi za pravice športnikov in strokovnih delavcev v športu, obravnava pritožbe, pripombe, predloge in pobude športnikov, strokovnih delavcev v športu, izvajalcev športnih programov, državnih organov, organov lokalne samouprave in nosilcev javnih pooblastil. Na njih lahko naslavlja tudi priporočila ali pobude za izboljšanje področja. O svojem delu in stanju na področju športa letno poroča Vladi Republike Slovenije in o svojih ugotovitvah letno seznanja OKS-ZŠZ ter obvešča javnost. Lahko objavlja primere dobrih in slabih praks v športu.

|  |  |
| --- | --- |
| *Strateški cilji NPŠ 2024* | * *Vzpostavitev varnega okolja za ukvarjanje s športom.*
* *Dosledno varovanje pravic športnikov in strokovnih delavcev v športu.*
 |
| *Kazalniki**NPŠ 2024* | * *Število izvedenih usposabljanj na področju varstva pravic udeležencev v športu.*
* *Število strokovnih delavcev, ki se udeležijo usposabljanj.*
* *Število obravnavanih primerov varuha športnikovih pravic.*
* *Število mediacij varuha športnikovih pravic.*
* *Število akcij ozaveščanja o delovanju varuha športnikovih pravic in varnem športnem okolju.*
 |

**Ukrepi:**

* Ozaveščanje športnikov, strokovnih in organizacijskih delavcev v športu o pravicah športnikov in pristojnostih varuha športnikovih pravic.
* Vključitev vsebin o varnem okolju v športu v programe usposabljanja.
* Priprava mehanizmov in ukrepov za vzpostavitev varnega športnega okolja za udeležence športnih programov.
* Ozaveščanje o pomenu človekovih pravic na področju športa in priprava smernic za implementacijo.
* Priprava ukrepov za učinkovito varovanje pravic vseh udeležencev v športu.

### Zagotavljanje enakih možnosti v športu

Načelo enakosti se v športu konkretizira na več področjih, med drugim na področjih enakosti spolov, spoštovanja različnosti, dostopnosti do javnih finančnih in infrastrukturnih virov. Velja za eno od temeljnih načel dobrega upravljanja v nacionalnih in mednarodnih športnih organizacijah. Na ravni EU in Republike Slovenije si prizadevamo za zagotovitev vključujočega in nediskriminatornega športnega okolja.

### Reševanje sporov v športu

Alternativno reševanje sporov je uveljavljen način reševanja sporov v športu, ker se na tak način spori rešujejo hitreje, primerneje in za šport učinkoviteje, kot pred rednimi sodišči. V svetu poznamo različne institucionalne oblike ureditve alternativnega reševanja sporov. V primeru Slovenije bi bilo potrebno v javni razpravi ugotoviti, kakšna ureditev bi bila primerna.

|  |  |
| --- | --- |
| *Strateški cilji NPŠ 2024* | * *Zaščita avtonomije športa in evropskega modela športa.*
* *Učinkovit sistem reševanja sporov v športu.*
 |
| *Kazalniki**NPŠ 2024* | * *Število sporov, rešenih z uporabo alternativnih načinov reševanja sporov.*
* *Število ozaveščanj in izvedenih izobraževanj o pomenu alternativnega reševanja sporov v športu.*
 |

**Ukrepi:**

* Javna razprava o ustreznih načinih alternativnega reševanja sporov v športu.
* Izvedba posvetov in ozaveščanj o pomenu izvensodnega reševanja sporov za ohranjanje avtonomije športnih organizacij.
* Podpora avtonomni športni sferi pri oblikovanju splošne arbitražne klavzule.

### Trajnostni razvoj športa

Uveljavljanje trajnostnega razvoja v športu se prepleta skozi različna področja NPŠ. Zelo pomembno je povezovanje in usklajevanje trajnostnih vidikov športa (družbeni, okoljski in upravljavski) s tovrstnimi strategijami na drugih področjih. Načelo uvedbe načela trajnosti v šport se konkretizira na ravni različnih ukrepov na različnih področjih NPŠ.

## EVROPSKA IN MEDNARODNA RAZSEŽNOST ŠPORTA[[26]](#footnote-27)

Evropska razsežnost športa obsega sodelovanje na ravni EU preko institucij EU (npr. Evropska komisija, Svet ministrov EU in Evropski parlament), programov EU (npr. Erasmus+, Obzorje Evropa, kohezijska politika EU) ter v okviru medvladne regionalne organizacije Sveta Evrope s sedežem v Strasbourgu.

Mednarodna razsežnost športa obsega sodelovanje s Slovenci v zamejstvu in po svetu, na začasnem delu v tujini, sodelovanje s strokovnimi in znanstvenimi združenji ter strokovnjaki na področju športne stroke in znanosti v mednarodnem prostoru, mednarodnimi športnimi zvezami ter sodelovanje z drugimi vladnimi in nevladnimi mednarodnimi organizacijami (npr. Združeni narodi, UNESCO itd.).

Bilateralno sodelovanje na področju športa obsega sodelovanje Slovenije s sosednjimi državami ter drugimi državami v EU in izven na podlagi podpisanih meddržavnih protokolov, kakor tudi sodelovanje nacionalnih športnih zvez z zvezami iz drugih držav.

|  |  |
| --- | --- |
| *Strateški cilji NPŠ 2024* | * *Ratifikacija in izvajanje bilateralnih, evropskih in mednarodnih sporazumov in konvencij na področju športa.*
* *Aktivno soustvarjanje politik in zakonodaje na ravni EU, pobud v okviru Sveta Evrope in Združenih narodov, vključno z UNESCO.*
* *Podpora in krepitev evropskega modela športa, tudi z udeležbo v postopkih pred Sodiščem EU.*
* *Razvoj in podpora športno-gospodarski diplomaciji.*
* *Povečanje podpore zamejskemu športu.*
 |
| *Kazalniki**NPŠ 2024* | * *Število bilateralnih sporazumov v športu (dogovori na državnem nivoju).*
* *Število slovenskih predstavnikov v vodstvenih strukturah evropskih in mednarodnih športnih zvez in organizacij ter mednarodnih znanstvenih in strokovnih združenjih.*
* *Uresničevanje evropskega modela športa.*
* *Sodelovanje športa in gospodarske diplomacije.*
* *Število izvedenih dogodkov PLA, prijav projektov Erasmus+ .*
* *Število zamejskih športnih društev, članov zamejskih športnih zvez.*
 |

**Ukrepi:**

* Podpora bilateralnemu, evropskemu in mednarodnemu sodelovanju v športu.
* Podpora zamejskim športnim zvezam.

## PODPORNI MEHANIZMI V ŠPORTU

* + 1. Dobro upravljanje v športu

Dobro upravljanje v športu je pomembno, saj je povezano z učinkovitostjo, finančno stabilnostjo, družbeno odgovornostjo in dolgoročnim razvojem športnih organizacij. To povečuje njihovo sposobnost, da pozitivno vplivajo na šport in širšo družbo.

|  |  |
| --- | --- |
| *Strateški cilji NPŠ 2024* | * *Vpeljati načela dobrega upravljanja športnih organizacij.*
 |
| *Kazalniki**NPŠ 2024* | * *Posveti o načelih dobrega upravljanja v športu.*
* *Število športnih delavcev z opravljenim usposabljanjem s področja dobrega upravljanja v športu.*
 |

**Ukrepi:**

* Analiza stanja in implementacija standardov dobrega upravljanja športnih organizacij.
* Priprava smernic dobrega upravljanja športnih organizacij.
* Vzpostavitev sistema standardov dobrega upravljanja športnih organizacij, ki izvajajo javna pooblastila na podlagi ZŠpo-1.
	+ 1. Spodbudno poslovno okolje za športne organizacije

Športne organizacije se soočajo z vse bolj kompleksnim poslovnim okoljem, zaradi česar je potrebno izvajalcem NPŠ zagotoviti spodbudno poslovno okolje za agilno delovanje.

|  |  |
| --- | --- |
| *Strateški cilji NPŠ 2024* | * *Zmanjšati obseg administrativnih ovir za športne organizacije.*
* *Digitalizacija delovanja športnih organizacij.*
* *Materialna stabilnost športnih organizacij.*
 |
| *Kazalniki**NPŠ 2024* | * *Število odpravljenih ali zmanjšanih administrativnih ovir.*
* *Prihodki športnih organizacij iz zasebnih virov.*
* *Število zaposlenih športnih delavcev.*
* *Število poklicnih športnikov.*
 |

**Ukrepi:**

* Digitalizacija na področju športa.
* Pregled, zmanjšanje ali odprava administrativnih ovir.
* Sistemsko spodbujanje zasebnega sektorja za vlaganja v slovenski šport.
	+ 1. Inšpekcija v športu

Za zagotavljanje kakovosti izvajanja NPŠ je pomemben tudi inšpekcijski nadzor. Inšpektorat, pristojen za šport, izvaja nadzor nad izvajanjem določb ZŠpo-1 in na njegovi podlagi izdanih predpisov glede uresničevanja javnega interesa v športu, športnih programov in izvajalcev, izvajanja strokovnega dela v športu, pravic športnikov, športnih objektov in površin za šport v naravi, namenske porabe javnih sredstev, športnih prireditev ter preprečevanja nasilja v športu in na športnih prireditvah. Nadzor nad obsegom in načinom prilagoditve šolskih obveznosti, v skladu s predpisi s področja vzgoje in izobraževanja, izvaja inšpektorat, pristojen za šolstvo.

|  |  |
| --- | --- |
| *Strateški cilji NPŠ 2024* | * *Povečati pregled nad vsebinskim in organizacijskim izvajanjem NPŠ.*
* *Kadrovska okrepitev inšpektorata, pristojnega za šport.*
 |
| *Kazalniki**NPŠ 2024* | * *Število inšpekcijskih pregledov (rednih in izrednih).*
* *Število prejetih pobud za izvedbo inšpekcijskega nadzora.*
* *Število ugotovljenih nepravilnosti na področju normativne ureditve športa in izvajanja NPŠ.*
 |

**Ukrepi:**

* Povečanje obsega delovanja in kadrovska okrepitev inšpektorata, pristojnega za šport.
* Pregled in odprava neskladij v zakonodaji na področju športa.

## FINANCIRANJE

NPŠ določa tudi obseg programov, ki se sofinancirajo iz javnih sredstev. NPŠ se financira iz več javnih virov, sredstva za letni program športa pa se zagotavljajo iz državnega proračuna. Poleg ministrstva, pristojnega za šport, lokalnih skupnosti ter Fundacije za šport, so za izvedbo letnega programa športa potrebni tudi podporni mehanizmi, katerih nosilci so druga področna ministrstva. Del letnega programa športa poleg proračunskih sredstev predstavljajo tudi Evropska sredstva in sredstva Norveškega sklada. Znesek na državni ravni določi ministrstvo, pristojno za šport. Na lokalni ravni občinski sveti uvrstijo v letni program športa na predlog pristojnih organov lokalnih skupnosti za šport tiste vsebine nacionalnega programa, ki so pomembne za lokalno skupnost ter upoštevajo tradicijo in posebnosti športa v lokalni skupnosti. Za izbiro programov in področij letnega programa športa je predviden poseben postopek, opredeljen v ZŠpo-1. Ta določa tudi osnovne pogoje in merila za izbiro in sofinanciranje izvajanja letnega programa športa. ZŠpo-1 določa, da mora biti na državni ravni v pripravo pogojev in meril za izbiro in sofinanciranje izvajanja letnega programa športa vključen OKS-ZŠZ, na lokalni ravni pa občinske športne zveze oziroma druge športne organizacije, ki predstavljajo društveno delovanje na lokalni ravni. Pogoji in merila naj na vseh ravneh sledijo ciljem NPŠ.

Cilj oziroma priporočilo NPŠ občinam pri pripravi letnih programov športa na lokalni ravni je pozitiven trend valorizirane vrednosti sredstev, namenjenih sofinanciranju športnih programov. Znotraj teh sredstev naj se 80 % nameni prostočasni športni vzgoji otrok in mladine, športni vzgoji otrok in mladine, usmerjeni v kakovostni in vrhunski šport, ter vrhunskemu športu. Javni izdatki za programski del naj v obdobju veljavnosti tega NPŠ dosežejo realen, z inflacijo usklajen delež 0,8 % vseh javnih izdatkov. V obdobju veljavnosti NPŠ priporočamo usklajevanje sredstev letnih programov športa z letno rastjo bruto družbenega proizvoda.

Poleg javnih sredstev so za slovenski šport pomembni tudi drugi ukrepi za razbremenitev delovanja športa, povečanje vlaganj in razvoj infrastrukture. Te cilje NPŠ obravnava v različnih poglavjih, vsi pa neposredno izhajajo iz prvega odstavka 5. člena ZŠpo-1, ki določa, da država uresničuje javni interes v športu tudi z zagotavljanjem spodbudnega davčnega in administrativnega okolja za šport.

|  |  |
| --- | --- |
| *Strateški cilji NPŠ 2024* | * *Ustvariti spodbudno poslovno okolje za zasebna vlaganja v šport in športno infrastrukturo.*
* *Ustvariti spodbudno poslovno okolje za poklicne športnike in zasebne športne delavce.*
 |
| *Kazalniki**NPŠ 2024* | * *Sprejeti ukrepi za spodbudno poslovno okolje in vlaganja v šport.*
* *Sprejeti ukrepi za razbremenitev poklicnih športnikov in zasebnih športnih delavcev.*
 |

**Ukrepi:**

* Analiza že uveljavljenih ukrepov za zagotavljanje spodbudnega poslovnega okolja na drugih področjih ter proučitev izvedljivosti njihove uvedbe v šport (na področju zasebnih vlaganj v šport in obravnavi poklicnih športnikov ter zasebnih športnih delavcev).
* Oprostitev plačila dohodnine do določene višine za športnike z doseženimi vrhunskimi športnimi rezultati.
* Uvedba davčnih olajšav za investicije v športne objekte.
* Prenos dela sredstev od davka od srečk v športne programe.

### Vzpostavitev satelitskega računa za šport

Satelitski račun za šport je okvir, ki se uporablja za analizo prispevka športnega sektorja h gospodarstvu države in družbi kot taki. Satelitski račun za šport meri ekonomski vpliv športa v smislu zaposlovanja, proizvodnje, porabe in drugih relevantnih kazalnikov. Satelitski račun za šport bo omogočal kvantifikacijo ekonomskega prispevka športnega sektorja. To je lahko podlaga pobudam za spodbujanje udeležbe v športu, izboljšanje športnih objektov, privabljanje športnih dogodkov in ostale spodbude.

|  |  |
| --- | --- |
| *Strateški cilj NPŠ 2024* | * *Ovrednotenje ekonomskega prispevka športa v gospodarstvu in družbi.*
 |
| *Kazalnik**NPŠ 2024* | * Vzpostavljen satelitski račun za šport, redno merjenje in predstavitev rezultatov.
 |

**Ukrepi:**

* Vzpostavitev satelitskega računa za šport.
1. Pri vsakem podpoglavju je pojasnjeno, kako se ukrepi povezujejo s ciljnimi področji. [↑](#footnote-ref-2)
2. V povzetku usmeritev se ukrepi nanašajo na cilje št. 1, 2, 5, 6, 8, 9, 14, 15 in 16, 17, 19, 20. [↑](#footnote-ref-3)
3. Skladno s smernicami WHO [↑](#footnote-ref-4)
4. 1, 2, 5, 6, 8, 9, 14, 15, 16, 17, 19, 20 [↑](#footnote-ref-5)
5. 1, 2, 5, 6, 8, 9, (10), 11, 14, 15, 16, 17, 19, 20 [↑](#footnote-ref-6)
6. 1,2, 5, 6, 12, 13, 14, 15, 16, 17, 19, 20, 22. [↑](#footnote-ref-7)
7. 1, 2, 5, 6, 10, 11, 13, 14, 15, 17, 18, 19, 20. [↑](#footnote-ref-8)
8. 1, 2, 5, 6, 10, 11, 12, 13, 17, 18, 19, 20, 22, 23. [↑](#footnote-ref-9)
9. 1, 2, 5, 6, 10, 11, 12, 13, 14, 15, 16, 17, 18, 19, 20, 22, 23 [↑](#footnote-ref-10)
10. 1, 2, 5, 6, 14, 15, 16, 17, 19, 20 [↑](#footnote-ref-11)
11. Po smernicah WHO [↑](#footnote-ref-12)
12. 1, 2, 5, 6, 14, 15, 16, 17, 19, 20 [↑](#footnote-ref-13)
13. 1, 5, 7, 10, 11, 12, 13, 17, 20, 22 [↑](#footnote-ref-14)
14. 1, 3, 5, 6, 10, 11, 12, 13. [↑](#footnote-ref-15)
15. 1, 4, 6, 14, 15, 16, 17. [↑](#footnote-ref-16)
16. *WHO Guidelines on Physical Activity and Sedentary Behaviour* [↑](#footnote-ref-17)
17. 1, 2, 3, 4, 5, 8, 9, 10, 11, 12, 13, 14, 17. [↑](#footnote-ref-18)
18. 5, 10, 11, 12, 13, 17, 18, 19, 20. [↑](#footnote-ref-19)
19. EU Guidelines on Dual Careers of Athletes (2013). Luxembourg. Publications Office at the European Union. [↑](#footnote-ref-20)
20. EU Gidlines on Dual Careers of Athletes (2013). Luxembourg. Publications Office at the European Union. [↑](#footnote-ref-21)
21. 1, 3, 5, 10, 11, 12, 13, 17, 20, 21, 23. [↑](#footnote-ref-22)
22. 2, 4, 10, 11, 12, 13, 22. [↑](#footnote-ref-23)
23. 8, 9, 10, 11, 12, 13, 14, 15, 16, 19. [↑](#footnote-ref-24)
24. Evropsko gibanje za športno obnašanje - The European Fair Play Movement [↑](#footnote-ref-25)
25. Mednarodni komite za športno obnašanje - The International Committee for Fair Play [↑](#footnote-ref-26)
26. 23. [↑](#footnote-ref-27)